KWG ขยายเวลาเข้าลงทุน “แมนูไลฟ์ ประกันชีวิต-กองทุนแมนูไลฟ์” ไป 31 มี.ค.64
KWG ขยายเวลาเข้าลงทุน “แมนูไลฟ์ ประกันชีวิต-กองทุนแมนูไลฟ์” ไป 31 มี.ค.64
16 ธ.ค. 2563

บริษัท คิง ไว กรุ๊ป (ประเทศไทย) จำกัด (มหาชน) หรือ KWG แจ้งว่าตามที่บริษัท คิง ไว แคปปิตอล จำกัด (บริษัทย่อย) จะเข้าซื้อหุ้นสามัญในบมจ.แมนูไลฟ์ ประกันชีวิต (ประเทศไทย) (แมนูไลฟ์) คิดเป็นประมาณ 99.61% ของหุ้นที่จำหน่ายแล้วทั้งหมดของแมนูไลฟ์ และเข้าซื้อหุ้นสามัญในบลจ.แมนูไลฟ์ (ประเทศไทย) (กองทุนแมนูไลฟ์) คิดเป็นประมาณ 48.86% ของหุ้นที่จำหน่ายแล้วทั้งหมดของกองทุนแมนูไลฟ์ โดยใช้แหล่งเงินทุนจากการเพิ่มทุนจดทะเบียนโดยการออกหุ้นสามัญใหม่เพื่อเสนอขายแก่ผู้ถือหุ้นตามสัดส่วนการถือหุ้น (Right offering) และบริษัทเจรจากับผู้ขายเพื่อขยายระยะเวลาการเข้าลงทุนจากวันที่ 31 ส.ค.63 ออกไปเป็นวันที่ 30 พ.ย.63 นั้น
ขณะนี้ บริษัทและผู้ขายตกลงขยายระยะเวลาสิ้นสุดของธุรกรรมออกไป เป็นวันที่ 31 มี.ค.64 และวันทำการสุดท้ายของเดือนที่ธุรกรรมที่เกี่ยวข้องดังกล่าวได้มีการดำเนินการเสร็จเรียบร้อย แล้วแต่ว่าวันใดจะถึงก่อน
ทั้งนี้ บริษัท โดยบริษัทย่อยยังมีความประสงค์ในการพิจารณาการเข้าลงทุนใน แมนูไลฟ์ และกองทุนแมนูไลฟ์เช่นเดิม